Cacatuidae

**Cacatuidae** sunt aves ordinis Psittaciformium, sola familia superfamiliae Cacatuoideorum. Cacatuidae cum Psittacoideis et Strigopoideis omnem ordinem constituunt. Familiae sunt vigint una species. Familiae plerumque est distributio Australasiana, a Philippinis et orientalibus Wallaceae insulis Indonesianis ad Novam Guineam, Insulas Salomonis, et Australiam. Nomen *cacatua* ortum est ex nomine Indonesiano (lingua Malaica) earum avium: *kaka(k)tua* (ab aut *kaka* 'psittacus' + *tuwah* aut *kakak* 'sibling maior' + *tua* 'vetus').
[thumb|left|175px|*[Probosciger aterrimus* rostrum firmum et genas rubras habet. Qui, 55–60 centimetra longus et pondere 910–1200 grammata, maxima cacatuida est.|alt=Closeup of head of black-plumaged cockatoo with bare red skin on its face. It has a large beak, which is open with its tongue visible.]]
[thumb|*[Calyptorhynchus latirostrs* cum curatore in Vivario Tarongensi Sydneii Australiae.|alt=A mainly black cockatoo perched on a left hand on a sunny day. The cockatoo has a ring on its right leg. The Sydney Harbour Bridge is in the distance]]
[thumb|*[Cacatua leadbeateri* in Vivario Tarongensi Sydneii Australiae volitat.|alt=A pink and white coloured cockatoo with a raised crest flying against a background of blue sky]]
[thumb|*[Cacatua galerita* cristam ostendit.|alt=A mainly-white cockatoo with a black beak perched on a wooden perch. Its yellow crest is raised and conspicuous.]]
[thumb|Duo *[Callocephalon fimbriatum|Callocephala fimbriata* in Nova Cambria Australi Australiae (mas pinnis rubris praeditus).]]

Cacatuidae cristis speciosis et rostris curvis agnoscuntur. Earum plumis plerumque sunt colores coloribus aliorum psittacorum pallidiores, plerumque albus, canus, vel ater, saepe proprietatibus coloratis in crista, genis, vel cauda. Plerumque aliis psittaciformibus maiores sunt, sed *Nymphicus hollandicus,* minima cacatuidarum species, est avis parva, cuius locus phylogeneticus insolutus manet, quamquam agnoscitur unus ex primis surculis in stirpe familiae. Species reliquae in duos clados principale digeruntur. Quinque nigrae cacatuidae generis *Calyptorhynchi* unum ramum sunt. Ramus secundus, qui maior est, a genere *Cacatua* constituitur, quod undecim comprehendit species cacatuidarum albarum et quattuor genera monotypica quae mature separata sunt; videlicet *Lochochroa Leadbeateri* (rosea et alba), *Eolophus roseicapilla* (rosea et cana), *Callocephalon fimbriatum* (plerumque canum), et *Probosciger aterrimus* (magnus, plumis atris).

Cacatuidae seminibus, tuberibus, cormis, fructibus, floribus, et insectis vesci malunt. Eae saepe in magnis gregibus edunt, praecipue cum in terram descendunt ut pabulantur. Cacatuidae sunt monogamosae et nidos in cavis arboreis faciunt. Nonnullae cacatuidarum species a detrimento habitationis infeliciter affectae sunt, praecipue ob inopiam aptorum cavorum arboreum pro nidis postquam arbores magnae exstirpatae sunt; ex converso, nonnullae species se ad mutationes ab hominibus effectas et pestes agriculturae bene accommodavisse habentur.

Cacatuidae in avicultura populo sunt gratae, sed multa exigunt. *Nymphicus hollandicus* est species facillime mansuefacta, saepissimeque in captivitate alitur. Cacatuidae albae latiore in captivitate quam cacatuidae nigrae inveniuntur. Commercium contra leges in avibus feris captis deminutionem nonnullarum specierum ferarum aggravat.
 
## Genera et species 
Subfamilia Nymphicinae
* Genus *Nymphicus*
** *Nymphicus hollandicus* (Kerr, 1792)
Subfamilia Calyptorhynchinae
* Genus *Calyptorhynchus* (5 species)
** Subgenus *Calyptorhynchus*
*** *Calyptorhynchus banksii* (Latham, 1790) (5 subspecies)
*** *Calyptorhynchus lathami* (Temminck, 1807) (3 subspecies)
** Subgenus *Zanda*
*** *Calyptorhynchus funereus* (Shaw, 1794) (2–3 subspecies)
*** *Calyptorhynchus latirostris* Carnaby, 1948
*** *Calyptorhynchus baudinii* Lear, 1832
Subfamilia Cacatuinae
* Tribus Microglossini
** Genus *Probosciger*
*** *Probosciger aterrimus* (Gmelin, 1788) (4 subspecies)
* Tribus Cacatuini (4 genera)
** Genus *Callocephalon*
*** *Callocephalon fimbriatum* (Grant, 1803)
** Genus *Eolophus*
*** *Eolophus roseicapilla* (Vieillot, 1817) (3 subspecies)
** Genus *Lophochroa*
*** *Lophochroa leadbeateri* (Vigors, 1831) (2 subspecies)
** Genus *Cacatua* (11 species)|
*** Subgenus *Cacatua*
**** *Cacatua sulphurea* (Gmelin, 1788) (4 subspecies)
**** *Cacatua galerita* (Latham, 1790) (4 subspecies)
**** *Cacatua ophthalmica* Sclater, 1864
**** *Cacatua alba* (Müller, 1776)
**** *Cacatua moluccensis* (Gmelin, 1788)
*** Subgenus *Licmetis*
**** *Cacatua tenuirostris* (Kuhl, 1820)
**** *Cacatua pastinator* (Gould, 1841) (2 subspecies)
**** *Cacatua sanguinea* Gould, 1843 (4 subspecies)
**** *Cacatua goffiniana* Roselaar et Michels, 2004
**** *Cacatua ducorpsii* Pucheran, 1853
**** *Cacatua haematuropygia* (Müller, 1776)

## Notae 
### Bibliographia 
* Athan, Mattie Sue. 1999. *Guide to companion parrot behavior: with full-color photos and instructive line drawings.* Woodbury Novi Eboraci: Barron's Educational Series. ISBN 0-7641-0688-0.
* Cameron, Matt. 2007. *Cockatoos.* Collingwood Victoriae Australiae: CSIRO Publishing. ISBN 978-0-643-09232-7.
* Cayley, Neville William, et Alan H. Lendon. 1973. *Australian Parrots: In Field and Aviary.* Sydneii: Angus & Robertson. ISBN 978-0-207-12424-2.
* Christidis, Les, et Walter Boles. 2008. *Systematics and taxonomy of Australian birds.* Collingwood Vicyoriae Australiae: CSIRO Publishing. ISBN 978-0-643-06511-6.
* Forshaw, Joseph Michael. 2006. *Parrots of the World: An Identification Guide.* Adumbrationes Francisci Knight. Princetoniae: Princeton University Press. ISBN 0-691-09251-6.
* Forshaw, Joseph Michael, et William T. Cooper. 1978. *Parrots of the World.* Ed. 2a. Melbourne: Lansdowne Editions. ISBN 978-0-7018-0690-3.
* Low, Rosemary. 1999. *The Loving Care of Pet Parrots.* Saanichton Columbiae Britannicae: Hancock House. ISBN 978-0-88839-439-2.

## Nexus externi 
* [De cacatuidis,](http://www.environment.gov.au/biodiversity/abrs/online-resources/fauna/afd/taxa/Cacatua_(Cacatua)) www.environment.gov.au (Australian Faunal Directory)
* My Toos, www.mytoos.com
* Pelliculae cacatuidarum, ibc.lynxeds.com (Internet Bird Collection)


Categoria:Familiae animalium
Categoria:Psittaciformes
Categoria:Taxa Gray
Categoria:Taxa 1840